Mikio Ueda

Mikio Ueda (, s. 1. toukokuuta 1995 Ōta, Tokio) on japanilainen raskaansarjan vapaaottelija ja karateka. Hän on Kyokushinin maailmanmestari ja kaksinkertainen Japanin mestari. Ueda päätti kilpakarateuransa 2021, jonka jälkeen hän on otellut vapaaottelussa.

Karateura
Ueda saavutti ensimmäisen Japanin mestaruutensa 2013 raskaassasarjassa, kun hän voitti loppuottelussa Koinosuke Ishizakin.IKO-1. Результаты весововых чемпионатов Японии по киокушин карате. 20.10.2014 Viitattu 27.11.2019  Sitä vastoin marraskuussa Japanin avoimenpainoluokan mestaruudesta käyty turnaus päättyi Uedan sijoituttua seitsemänneksi.

Ueda oli 2014 jälleen mukana Japanin mestaruuskisoissa, mutta tällä kertaa hän ottelu superraskaassasarjassa. Ueda eteni loppuotteluun saakka, mutta hävisi mestaruuden Shohei Kamadalle.

Heinäkuussa 2015 hän saavutti MM-kilpailujen joukkueturnauksessa hopeaa, jossa hän kilpaili kumitessa.Mundial por Equipes marca 40 anos do Kyokushin Brasil  kyokushin.com.br 20.7.2015 Viitattu 25.10.2022  Marraskuussa Ueda oli mukana World Openissa, jossa hänen turnauksensa päättyi tappioon Djema Belkhodjalle. Hän sijoittui koko turnauksen kuudenneksi.

Ueda saavutti pronssia 2016 Japanin mestaruuskilpailuissa Tokiossa.

Huhtikuussa 2017 Ueda saavutti MM-pronssia raskaassasarjassa, voitettuaan mitalikamppailussa Sota Nakanon.Official results of the The 6th World Weight Category Karate Championships kyokushinkai.org.uk 18.4.2017 Viitattu 27.11.2019  Marraskuussa hän sijoittui neljänneksi Japanin mestaruuskisoissa hävittyään pronssiottelussa Shoki Aratalle.

Ueda saavutti 2018 ensimmäisen Japanin mestaruuden, joka käytiin avoimessa painoluokassa. Hän voitti kolminkertaisen finalistin Shohei Kamadan.

Marraskuussa 2019 Ueda oli toistamiseen mukana Kyokushinin suurimmassa MM-turnauksessa, joka käytiin Tokiossa. Hän eteni kolmipäiväisessä turnauksessa aina loppuotteluun asti. Ueda voitti viimeisenä päivänä Ilja Karpenkon, neljännesvälierissä Maksim Jekimovin, puolivälierissä Konstantin Kovalenkon ja välierissä Andrei Luzinin.Final Day Draw kyokushinresults.com Viitattu 1.1.2020 Ueda kohtasi loppuottelussa Oleksandr Ieromenkon. Kaksikon välinen kamppailu kesti jatkoaikoineen yhteensä seitsemän minuuttia, kunnes ratkaisua haettiin tameshawarista. Ueda voitti kyseisen murskauskilpailun 23–17 ja saavutti samalla ensimmäisen maailmanmestaruutensa.The 12th World Open & 2019 Women's World Open Karate Championship Official Results kyokushinkaikan.org 25.11.2019 Viitattu 17.7.2020 

Huhtikuussa 2021 Ueda yritti 100 miehen kumitea, mutta epäonnistui kokeessa jalkavamman vuoksi. Hän onnistui ottelemaan 60 ottelua ennen keskeytystä.Микио Уеда не смог завершить Хякунин кумитэ (100 боев) superkarate.ru 25.4.2021 Viitattu 2.1.2022 

Vapaaottelu
Ilmoitettuaan lopettavansa kilpakaraten elokuussa 2021 muutamaa viikkoa myöhemmin syyskuussa Ueda ilmoitti jatkavansa kamppailu-uraansa vapaaottelussa. Hän halusi omien sanojensa mukaan todistaa karaten tehokkuuden vapaaottelussa ja on unelmoinut lapsesta lähtien ottelevansa K–1:ssä.【MMA】元極真会館世界王者・上田幹雄がMMA挑戦を表明「空手の強さを証明するためにMMAに来ました」 gonkaku.jp 5.9.2021 Viitattu 2.1.2022  Ueda liittyi Brave Gym vapaaotteluseuraan.GRACHAN】極真空手世界王者からMMAに転向した上田幹雄が初会見「3年以内に世界へ行きたい」宮田和幸コーチも素質に太鼓判「打撃が今まで見たことがないくらい強い」 gonkaku.jp 25.10.2021 Viitattu 2.1.2022 

Ueda kävi ensimmäisen ottelunsa 17. huhtikuuta 2022 entistä Pancrasen raskaansarjan mestaria Tsuyoshi Kosakaa vastaan. Hän hävisi Rizin 35 -tapahtumassa käydyn kamppailun koukkulyönnin myötä tyrmäyksellä, kun ottelua oli käyty kaksi minuuttia.Микио Уеда проиграл! Почему пенсионер ММА сильнее чемпиона мира киокушинкай? superkarate.ru 18.4.2022 Viitattu 18.6.2022  Joulukuussa Ueda kohtasi ensimmäistä ammattilaisotteluaan käyvän Mu Jae Songin. Ottelu käytiin Grachan 58 -tapahtumassa, jonka Ueda voitti tyrmäyksellä, kun ottelua oli käyty 12 sekunttia.

Lähteet

Luokka:Japanilaiset karatekat
Luokka:Japanilaiset vapaaottelijat
Luokka:Kyokushinin harjoittajat
Luokka:Vuonna 1995 syntyneet
Luokka:Elävät henkilöt